text: Hvordan får vi vækst i grænselandet?
  12 februar 2015 kl. 20.00
  De kommer fra nord og fra syd, godtfolk og ministre, for at diskutere mere vækst i grænseområdet.
  Det er et fælles projekt mellem den danske regering og den slesvig-holstenske delstatsregering: En konference om vækst og erhvervsudvikling i det dansk-tyske grænseland.
  Fra dansk side vil regeringen være repræsenteret af beskæftigelsesminister Henrik Dam Kristensen og skatteminister Benny Engelbrecht.
  Fra tysk side kommer fra delstatsregeringen Slesvig-Holsten ministerpræsident Torsten Albig og justits-, kultur- og europaminister Anke Spoorendonk. 
  Forbundsregeringen er repræsenteret ved Tysklands ambassadør i Danmark, Claus Robert Krumrei.
  Derudover er der inviterede 240 fra kommuner, regioner, vækstfora, virksomheder og andre grænseinteressenter.
  Konferencen afholdes i Sønderborg mandag d. 16. februar.
  